
Au trecut 34 (treizeci și patru) de ani de la acel Crăciun însângerat, când majoritatea românească — ca să evit 
peiorativul lui Sorin Oprescu și s-o definesc asemenea lui — exaltată peste măsură de schimbarea de regim, 
credea că l-a apucat pe Dumnezeu de picior. Că, din acel moment — fatidic, cu tristețe, mi-aș permite să afirm 
— pentru România, orizonul înroșit de sângele fostului conducător va căpăta tente trandafirii. Că, așa, dintr-o 
dată, vom păși peste puntea, pe care nu știu care binevoitori „dezinteresaţi” ne-au întins-o peste prăpastie la 
marginea căreia ne-a fi împins „comunismul”. Dar, după atât amar de vreme și de așteptare, în speranţa unor 
vremuri mai bune și pentru noi, suntem nevoiţi să acceptăm că, din tot ceea ce avea să urmeze, mai nimic nu 
a evoluat în folosul românilor. 


Aceiași „binevoitori”, care ne promiteau, prin manipulări trunchiate, o viață ca-n sânul lui Avraam, au avut grijă 
ca, la momentul dinainte gândit, să ne tragă scândura de sub picioare. În rest, cădere liberă: în loc de progres 
a urmat dezastrul, în loc de satisfacţie și îndestulare a intervenit dezamăgirea. Cu fiecare an în adaos, 
agoniseala poporului român, strânsă cu mare trudă — cu sacrificii și abţineri de la traiul normal — de către 
bunicii și părinţii noștri, s-a risipit pe toboganul intereselor altora; ca și când n-ar fi existat vreodată. lar, în 
contrast, ţara aceasta, care reușise să-și achite datorie externă — fapt fără de precedent în analele lumii 
bancare — este înalodată în sute de miliarde de euro (peste 159 miliarde)11 iar maioritatea sărăcită (potrivit 


sărăciei relative, cu un procent de 25,4%)[2], batjocorită și umilită. Mai mult decât vreodată, populaţia suferă 
în continuare (potrivit celor mai recente statistici durata medie de viață, este de doar 69,8 ani la bărbaţi şi 77,3 
ani la femei)[3] și se lasă amăgită de fantasme. 


Cu ce ne putem lăuda, după atâta amar de timp?! Cu mai nimic. Din tot ceea ce reprezenta fala de altădată, 
când exportul românesc atingea până și cele mai îndepărtate colţuri ale lumii, a rămas doar amintirea şi, pe 
alocuri, nostalgia. Economia naţională ne-a fost complet distrusă: avioane, tractoare, mașini și mașinării, uzine 
de înaltă performanţă, furnale, combinate de toate categoriile, flota, toate — de-a valma - au fost falimentate, 
aruncate la fier vechi ori — prin așa-zisa „privatizare” — aservite altora, care nu au nimic în comun cu interesul 
românesc. Din acest moment, masa largă a populaţiei s-a spart și în clivajul astfel creat a apărut clasa 
înavuţiţilor de peste noapte și cea a mulţimii sărace infestată cu promisiuni de toate felurile, ca să-i fie distrasă 
atenţia. După care, s-a trecut la eliminarea tuturor componentelor, care le-ar fi obstrucţionat celor dintâi 
mârșavele planuri. Cu sprijin și sub oblăduirea corespunzătoare ale profitorilor externi, care atâta au așteptat, 
ca să intervină și să le acorde „consultanţă de specialitate”. 


Armata ne-a fost decimată (locul 47, din totalul țărilor luate în considerare[4], față de locul 17, cât era înainte 
de 1990), tehnica de luptă aruncată la fier vechi, industria de apărare zdrobită[5], muncitorimea trecută în 
șomaj (rata de ocupare a populaţiei este de 58,5% pe total)[6], majoritatea pauperizată, iar tinerimea noastră 
(circa 6 milioane de cetățeni români figurează cu domiciliul sau reședința în străinătate, în majoritate emigranți 
la prima generație, dar mulţi alţii nu apar în registrele oficiale)[7] — fără de nicio perspectivă în ţară — a fost 
îmboldită să ia calea bejaniei și să se pună în slujba acelor care, chipurile, ne doreau „binele”. Și, chiar ni-l 
doreau. NIi-l doreau atât de mult, încât au început să și-l însușească, cu o rapacitate nemaipomenită. Ba, și 
mai mult, pentru o mai mare siguranță, au venit până și peste noi, cu „ajutoarele” lor, inclusiv armate (în 
economia estimărilor, peste 5.000 militari străini)[8], și și-au infiltrat acoliţii în mai toate domeniile de activitate. 
Așa, ca să nu le scape nimic din „binele” după care, de-atâta timp, le sclipeau ochii. Un „bine” de care, românii 


— prin trădătorii neamului — s-au debarasat cu atâta ușurință, de parcă nu le-a fi aparținut vreodată. 


Mai mult, printre ramurilor dezgolite de fructe, s-au apucat să ne distrugă pomul neamului și al vieţii, până la 
rădăcină, terfelindu-ne istoria, înjosindu-ne credința și morala, inducând alt fel de principii printr-o filozofie 
aparte, în contextul căreia tot ce este românesc nu mai are susţinere. lar noi, culmea obedienţei, lașităţii și 
prostiei — cel mai probabil și a trădării — n-am tergiversat să le venim în întâmpinare, să-i încurajăm să ne 
umilească, la noi acasă, acordându-le stipendii, ca să ne poată batjocori calificat, cu invective și susțineri, 
altfel de neadmis. 


Da, cam așa se prezintă situaţia la treizeci și patru ani de la „revoluţie”, când România s-a instalat în 
ariergarda clasamentului european (din punct de vedere al nivelului de trai ne situăm în plutonul codaș[9], ca 
dezvoltare umană ocupăm locul 36[10], iar în balanţa infrastructurii deţinem ultimul loc)[11] și se 
încăpăţânează să staţioneze — culmea! — invocându-se că ne este bine chiar și acolo, în prăpastia în care ne- 


au prăvălit interesele altora. 


Tristă și dezgustătoare consolare! Dar, poate că așa se văd lucrurile de pe marginea hăului, de unde o parte 


acordăm neprietenilor şi cât „bine” ne așteaptă din partea organismelor, ce s-au cuibărit și peste grota noastră, 
uitând că binele nostru ne-a fost amanetat de multă vreme, fără de nicio contraprestație. Mai exact, că nu prea 


mai avem niciun „bine”. 


Oricum, câteva „realizări” sunt atât de frapante, încât nu numai că se văd, dar se și resimt în profunzimea 
existenţei noastre: România a devenit cea mai avantajoasă piaţă de desfacere şi de absorbţie a tot ceea ce nu 
le mai fac trebuință comunitarilor şi, îndeosebi, „aliaţilor” noștri. Moll-urile și tot felul de alte centre comerciale 
și societăţi străine au proliferat văzând cu ochii, chiar dacă abundă în produse de calitate îndoielnică, aduse 
din afară ori ne exploatează propriile resuse și-și externalizează profitul, fără de niciun resentiment. Industria 
second hand înflorește și, aproape nimic din ceea ce, cândva, era produs sub siglă naţională nu-și mai are 
locul. Totul, absolut tot, a fost înlocuit cu emblemă străină, iar tinerii noștri — atâția câți au mai rămas — 
constituie cea mai ieftină forță de muncă, fiind la cheremul străinilor, până și în propria lor țară. 


Avem ministere în mai toate domeniile, care asistă, cu o condamnabilă indiferenţă, cum se ni se distruge până 
și ultima fărâmă de economie, cum alţii beneficiază de bogăţiile subsolului — inclusiv, la Marea Neagră — cum 
ni se vând pământurile (circa 40% dintre terenurile agricole se estimează că ar fi deţinute de străini)[12] și se 
degradează agricultura (România mai produce doar 3,3% din produsele agroalimentare, iar importurile 
acoperă restul)[13], cum se retrocedează, fără de nicio noimă, imobilele de patrimoniu și cele pentru care 
statul român a acordat juste despăgubiri, cum ni se doboară pădurile și se transportă arborii peste hotare, cum 
ni se distruge Delta Dunării și cum peste agresiunea atâtor fragmente de interes naţional s-a așternut tăcerea 
(cazurile canalului Bâstroe și ale teritoriilor românești cedate altora, fiind cele mai relevante). 


Mda, trebuie să fim de acord, că toate aceste nimicnicii, chiar reprezintă un bilanţ. Unul trist, înduioșător și atât 
de distrugător peste viitorul unei ţări care, cândva, era Perla Europei! 


Sub privirile îngăduitoare ale acelorași ministere, românii din imediata apropiere sunt lăsaţi de izbeliște, cum 
reprezentanții noştri alocă sume considerabile — sfidătoare chiar — altora. Nu numai refugiaților și diviziilor 
străine, ci și alogenilor care, intempestiv, s-au așezat peste noi și persistă în denigrarea românilor și în 
escamotarea adevărului istoric, visând la un imperiu în care românilor li se refuză până și multimilenara 
apartenenţă. 


Aspecte de mare interes naţional și de pericol iminent, asupra cărora serviciile de informații insistă în 
semnalare, dar fără de niciun rezultat. Prea ocupat le este timpul conducătorilor noștri ca să-și mai rezerve 
ceva și pentru asemenea analize, care nu le aduc niciun folos imediat. 


Partidele — era să spun, ale noastre, dar multe dintre acestea nu ne mai reprezintă de mult, dacă ne-or fi 
reprezentat vreodată — se întrec în fiefuri, care mai de care avid după putere, după influenţă și îmbogăţire. De 
ochii aceleiași prostimi — iarăși, mă abţin să fac trimitere la expresia lui Sorin Oprescu — excelând în imputări, 
constatări și angajamente fără de nicio finalizare. 


De ani si luni de zile _ se hate monedă — nui nui se hat monede căci acestea ar trehi să aibă aconerire în aur 


seară de seară — nu ale tuturor televiziunilor, ce-i drept — despre mult trâmbiţata recalculare și revenire la 
standarde normale și civilizate. Calcule peste calcule — întrerupte doar de acele break news-uri și, mai exact, 
fake news-uri despre „victoriile” unor combatanți ai căror șefi se îmbuibă cu ajutoarele comunitare. și-și 
rotunjesc averile pe seama altora, inclusiv a românilor. Nimic în concret însă, cu toată cazna noilor 
reglementări. Nici nu este posibil așa ceva, când o partea a aserviţilor, a celor care au puterea de a decide și 
dispune — și nu îi am în vedere doar pe magistrați — nu vor renunţa niciodată la ceea ce consideră ei că li se 
cuvine. Fie și așa, în detrimentul altor categorii de beneficiari, chiar și a celor consideraţi că au nu știu ce 
„pensii speciale” (pensia medie pentru limită de vârstă în sistemul militar, de pildă, este circa 4.190 lei, în timp 
ce pensia medie anticipată parţial este de circa 3.990 lei)[14]. 


În ce ne privește, achiesăm la ideea că pensiile uriașe acordate celor proveniți din anumite structuri sunt 
binemeritate, dar este imoral să accepţi — căci de dreaptă judecată (în condiţiile în care cea mai mare pensie, 
de 58.191 lei, aparţine unui fost magistrat)[15], nu mai poate fi vorba — că cei 67% dintre părinţii şi bunicii 
noştri cu pensii sub 2.000 de lei[16], pot avea un trai decent. Cu toate divagaţiile celor care se tot dau în 
stambă pe diferitele posturi de televiziune. 


Aceasta este realitatea, oameni buni! Și, oricât s-ar căzni cei cocoțţaţi la vârful puterii — unii etalându-și fără de 
nicio jenă vilele, autoturismele, îmbrăcămintea și accesoriile de mii de euro — să ne demonstreze că, vezi 
Doamne, se poate viețui și așa, nimic nu mai are corespondent în deprecierea, care tinde să se generalizeze 
și nu mai oferă niciun fel de încredere în promisiuni. 


Mă rog, cred că dacă am insista pe oricare capitol de viaţă românească, am fi nevoiți să recunoaştem că 
degradarea economică și socialo-morală reprezintă stadiul involut al oricărui bilanţ efectuat cu responsabilitate 
și bună credinţă. lar dacă, la toate acestea, adăugăm corupția (într-un clasament de la O la 100, România a 
ajuns la 46 de puncte)[17] și infuziile de „capital străin”, în maniera specifică globalizării și mașinațţiunilor 
obscure, tabloul unui bilanţ nefiresc și, tot pe-atât de nefericit, s-ar putea să fie complet. 


Anormal pentru primul sfert al secolului al XXI-lea, dar atât de real și de dureros. M-aș bucura sincer, dacă 
cele expuse ar fi simple aserţiuni și hazardări în exprimare — pe care mi le-aş asuma cu scuzele de rigoare — 
dar, tare mă tem că am dreptate. lar, în considerarea cele invocate, cu bună intenție și fără de nicio tendinţă 
anume, dacă nu se ia aminte de către cei în drept, ar putea constitui partea întunecată a unei lumi românești 


fără de nicio perspectivă. 


Nu sunt superstițios defel și, pentru nimic în lume, nu mi-aș dori ca actul sângeros săvârșit în chiar ziua de 
Crăciun a lui decembrie '89 să rămână ca un blestem asupra românimii de bună credinţă. Dar, așa cum ne 
dovedesc datele acestui atât de succint și dezastruos bilanţ, realitatea însăși, nu suntem departe de a ne 
reconsidera poziția faţă de acel sfârşit de an, când — în plină zi de naștere a Fiului lui Dumnezeu — credeam că 
am trecut peste puntea unui destin nemeritat și am păşit pe un alt fel de Tărâm al Făgăduinţei. Și, poate, unii 
chiar au pășit, dar majoritatea rămasă la marginea prăpastiei ori împinsă în hău, mai are încă multe de 
îndurat. Până şi la atâta distanţă în timp, rămâne la nivelul iluzoriu al făgăduinţei, căci tărâmul mult așteptat 
este foarte departe. Și, nu știu de ce, am impresia că ne este vizat sau chiar ocupat de către alţii de-aiurea. 


Probabil, vor mai fi unii, care ne vor eticheta ca nostalgici după timpurile socotite de „tristă amintire”. Ca unul, 
care am întâmpinat destule impedimente în carieră, din cauza unor „aspecte social-politice 
necorespunzătoare” pentru dosarul acelor vremi, îi asigur că nu este nicidecum cazul. Nu, niciun om normal la 
cap, cred că nu ar mai tânji după respectivele timpuri! 


În asemenea cazuri, fără de nicio rațiune din partea celor grabnic predispuși la apreciere, nostalgia doar se 
presupune. Realitatea însă, așa cruntă și deranjantă pentru unii, dintre cei care nu acceptă că mai sunt multe 
de întreprins ca să redresăm starea ţării, fără de niciun „ajutor” din partea altora, contrastă oricărei 
răstălmăciri. Și, oricât ar încerca unii să nu recunoască, atunci, în acel decembrie rece și însângerat, 
majoritatea credea că, prin sacrificarea unui șef de stat „dictator”, Domnul a luat act de „ispravă” și ne-a pus 
mâna în cap. Fără să intuim vreodată, că nu Bunul Dumnezeu ne-a binecuvântat deplorabilul gest, ci altfel de 
dumnezei, care atât au așteptat, ca să ne aservească și — iertaţi-mi expresia — să ne îndobitocească pentru o 
îndelungată perioadă. Încât astăzi, nici noi nu mai știm dacă România este o țară ocupată, a devenit o simplă 
feudă sau — Ferească-ne Sfântul! — este în curs de colonizare de către cei care ne vor pământul. 


Poate, că destui sunt cei încredinţaţi că ne merităm soarta, din cele mai diverse motive. 


Personal, nu împărtășim un asemenea punct de vedere, din simplul motiv, că ceea ce ni se întâmplă astăzi nu 
se rezumă la cine ştie ce năpastă întâmplătoare, ci totul este rezultatul unei paradigme, de la cel mai înalt 
nivel global. Una ticluită în timp, generalizatoare, pe scena căreia și România — ca atâtea alte state — este 
doar un insignifiant actor. Că, unii dintre noi îi vin în întâmpinare și grăbesc colonizarea este și acesta un fapt, 
dar nu cel hotărâtor, cât încă mai avem la îndemână atâtea alte alternative, între care dreapta credinţă și acea 
brumă de patriotism. Principalul rezidă în voinţa fiecăruia dintre noi de a nu permite perpetuarea unei 
asemenea stări degradante, de a stăvili ferm orice tendinţă potrivnică intereselor naţionale și, pentru a birui, de 
a ne trezi din anormala stare fiziologică de repaus, în care alții sau înşine ne-am rezervat. 


Deşteaptă-te Române, din somnul cel de moarte! ... Acum ori niciodată. 

